**REFERAT FRA ARBEIDSUTVALGETS TELEFONMØTE DEN 9. MARS 2012**

**Møtedeltagere var:** Knut Haalien, Lars Petter Nesse, Per Berger, Audun Tron, Jarle Skartun, Gunn Berit Lunde Aarvik, Nils Olav Nøss og sekretær Arne Bang

Det vises til sak 17/11 i stamvegutvalget årsmøte 27. juni 2011, der leder, nestleder, arbeidsutvalg og sekretær ble bedt om å opprettholde sine funksjoner inntil det nye stam-vegutvalget for perioden 2012-15 hadde konstituert seg.

Det var enighet om at det avtroppende arbeidsutvalg tar stilling til årsmelding og regnskap for 2011 før det legges fram til godkjenning i det nye stamvegutvalget.

Det er vel også naturlig at det avtroppende arbeidsutvalg også godkjenner protokollen fra Stamvegutvalgets møte den 27. juni 2011 og drøfter forslaget til dagsorden /saksframstilling i det konstituerende møtet.

For øvrig tar sekretæren gjerne imot innspill vedrørende innhold/layout m.v. på stamveg-utvalgets nye nettside.

Utfra dette forelå følgende saker til behandling:

 01/12: Protokoll

 02/12: Regnskap 2011

 03/12: Årsmelding 2011

 04/12: Drøfting av dagsorden/saksframstilling den 23. mars

 05/12: Stamvegutvalget.no – innspill

 06/12: NTP 2014-23. Innspill til behandlingen

**01/12: PROTOKOLL**

./. Vedlagt følger protokollen fra stamvegutvalgets årsmøte den 27. juni 2011 – som ble utsendt etter møtet. Sekretæren har ikke mottatt merknader til protokollen – som også er utlagt på [www.stamvegutvalget.no](http://www.stamvegutvalget.no)

**VEDTAK:**

Arbeidsutvalget godkjenner protokollen fra stamvegutvalgets møte den 27. juni 2011.

**02/12: REGNSKAP 2011**

./. Vedlagt følger stamvegutvalgets årsregnskap for 2011 samt revisorrapport av 20.02.12 Regnskapet viser et underskudd på kr. 45 259,-, som består av kr. 25 000,- i sekretariats utgifter, kr. 12 608,- i etablering av internettside og kr. 7 651,- i møte-utgifter og diverse.

 Dette innebærer at egenkapitalen i løpet av 2011 ble redusert fra kr. 182 902,- til

 kr. 137 643,-.

**VEDTAK:**

 Arbeidsutvalget vil ovenfor Stamvegutvalget fremme følgende forslag til vedtak:

Stamvegutvalget godkjenner regnskapet for 2011.

**03/12: ÅRSMELDING 2011**

./. Vedlagt følger utkast til årsmelding til stamvegutvalgets årsmelding for 2011 der en i dette siste år i kommunevalgperioden 2008-11 også har kommentert oppnåelse av de mål og strategier som lå til grunn for kommunevalgperioden.

 Her ble arbeidsutvalget enige om å ta inn en opplysning om at stamvegutvalget v/leder og sekretær er med i samarbeidsgruppa for E-16 Skaret – Hønefoss.

**VEDTAK:**

 Arbeidsutvalget vil overfor stamvegutvalget fremme følgende forslag til vedtak:

Stamvegutvalget godkjenner årsmeldingen for 2011.

**04/12: DAGSORDEN I DET KONSTITUERENDE MØTE**

I det avtroppende arbeidsutvalget fungerer inntil nytt er valgt, legges det også opp til å drøfte dagsorden i det konstituerende møte – der sekretæren framlegger følgende forslag til drøftelse:

* Referatsaker
* Regnskap 2011
* Årsmelding 2011
* Konstituering
* Orientering om status for E-16 i de ulike regioner
* Forslag til NTP 2014-23. Uttalelse
* Stamvegutvalgets mål, strategier og arbeidsform (2012-15)
* Spørsmål om befaring langs E-16 (sommer 2012)
* Stamvegutvalgets internettsider - innspill
* Eventuelt

Det legges opp til at avtroppende leder Knut Haalien deltar i møtet til ny leder er valgt under konstitueringen.

./. Vedlagt følger til orientering et foreløpig utkast til saksframstilling, og sekretæren mottar gjerne innspill å momenter/endringsforslag.

Vedrørende konstitueringen har det vært slik sammensetning av arbeidsutvalget:

En fra hver av de 3 fylkeskommunene + en fra hver av regionene «Ringerike», «Valdres», «Indre Sogn» og «Hordaland» (Bergen, Vaksdal, Voss)

 men dette kan stamvegutvalget endre.

 Det avtroppende arbeidsutvalg drøftet ikke eventuelle endringer i dette.

Det foreslås uansett at repr. i de respektive «4 regioner» bes om å avklare seg imellom hvem som skal repr. regionen i arbeidsutvalget.

Leder og nestleder velges av stamvegutvalget blant arbeidsutvalgets medlemmer. Enighet om at også sekretæren – som tidligere – velges av stamvegutvalget.

Arbeidsutvalget mente også at befaring sommeren 2012 ville være positivt for det nye Stamvegutvalget – og at dette i så fall burde avholdes innen 29. juni. Jfr. uttale frist NTP og evt. møtevirksomhet i tilknytning til befaringen.

Vedr. orientering om status langs E-16 foreslås det at en fra hver region gir en opp-datering av status på 5-10 min. Gjerne med gode kart. Det ble enighet om at Per Berger orienterte om Sandvika – Oppland grense og Knut Haalien om Valdres.

Videre ble sekretæren bedt om å forespørre Jan Geir Solheim i Lærdal og Eirik Haga i Vaksdal

Vedr. NTP har Kjell Kvåle i SVV Region vest, sagt seg villig til å orientere/innlede, og stamvegutvalget bør her bestrebe seg på å komme fram til en felles uttalelse – evt. å gi arbeidsutvalget/leder fullmakt utfra drøftelsene i møtet.

Spørsmål om endringer i medlemskommuner/medlemsfylker ble forslått drøftet i tilknytning til stamvegutvalgets drøftelser om mål, strategier og arbeidsform. Det ble vist til kommunene Ringerike, og Bærum, der det blir stor aktivitet framover, og også til at kommuner på strekningen Hønefoss – Gardermoen – Kongsvinger kunne vurderes.

**VEDTAK:**

1. Arbeidsutvalget slutter seg til det skisserte forslag til dagsorden i det konstituerende møte.
2. Avtroppende leder, Knut Haalien, tar møteledelsen i det konstituerende møte t.o.m. konstitueringen.
3. Sekretæren kontakter repr. fra regionene om kandidater til arbeidsutvalg og til å orientere om status for E-16 i sine respektive regioner.
4. For øvrig bes sekretæren – utover regnskap og årsmelding – å forberede sakene til det konstituerende møte.

**05/12: STAMVEGUTVALGET.NO – INNSPILL**

Det vises til tidligere beslutning om å få utarbeidet internettsider for stamvegut-valget, og disse er nå på plass – jfr. [www.stamvegutvalget.no](http://www.stamvegutvalget.no) .

Arbeidsutvalget ga gode tilbakemeldinger på internettsiden – og uttrykte viktigheten av at internettsiden nå blir markedsført.

**06/12: MOMENTER TIL UTTALELSEN TIL NTP**

Arbeidsutvalget drøftet det foreliggende utkast til NTP og kombinert med momenter lagt fram av sekretæren, ble det enighet om følgende momenter:

* Stamvegutvalgets synspunkter i uttalelsen av 27/6-2011 til stamnettutredningen (som det var bred enighet om) bør også være et godt grunnlag for uttalelese til NTP.

Jfr. kommenterer vedrørende overordnede mål, rammer, prioriteringsstrategier, prioriteringer i 1. pulje, bompengefinansiering m.v.

* Rammen bør økes med min. 60% (jfr. svært stor økning på drift og vedlikehold)
* Enig i forslaget om at E-6, E-16, E-18 og E-39 prioriteres utbygd i en 20-års periode (jfr. side 156 og omtalen på side 11 i sammendraget)
* Enig i forslag om at prioriterte vegstrekninger i NTP 2010-19 prioriteres først i NTP 2014-23.
* Grønt lys for fellesplaner (KVU) for veg og bane mellom Voss – Arna. Dette må omtales.
* Fokus på rasfare flere steder langs E-16. Økt pott til rassikringsmidler.
* Viktig med planleggingsmidler og sammenheng mellom planlegging og utbygging.

Enighet om at de som i etterkant kom på nye momenter kunne melde dette inn til leder/sekretær.

------------

 Tilslutt takket lederen for det gode og positive samarbeidet i det avtroppende arbeidsutvalget.